proxectonos/corpus_dominio_legal_administrativo_tmp huggingface dataset:
11/05/2022 | Administración LocalMunicipal
Arteixo
Educación
Axudas ao estudo curso 2021-2022 - liña 3 - mobilidade

A Xunta de Goberno Local de data 21 de abril de 2022 aprobou, entre outros, a ampliación do importe total do crédito aprobado mediante da Xunta de Goberno Local de data 16 de setembro de 2021 para a liña 3 (Mobilidade) das axudas ao estudo para familias con descendentes escolarizados, por un importe de 6.700 €, con cargo á partida presupostaria 320.48903. Unha vez efectuada esta ampliación, o importe total desta liña de axudas ascende a 19.700 €. Arteixo, 2 de maio de 2022 Asinado dixitalmente Inés Ramos Álvarez Concelleira de Igualdade, Servizos Sociais, Sanidade e Educación
11/05/2022 | Administración LocalMunicipal
Mesía
Convocatoria do proceso selectivo para a contratación de dous/dúas socorristas para a tempada estival 2022

Por Decreto da Alcaldía núm.151/2022, do 10 de maio de 2022, aprobáronse as bases e convocouse proceso selectivo para a contratación temporal de dous/dúas socorristas para cubrir o servizo de vixilancia e salvamento nas piscinas municipais sitas neste concello, na parroquia de Xanceda, durante o período estival. O prazo de presentación da solicitudes é de sete días naturais, contados dende o seguinte ó da publicación do presente anuncio no Boletín Oficial da Provincia. As bases están a disposición dos/as interesados/as na páxina web municipal (www.concellodemesia. gal) e no taboleiro de edictos do Concello. Mesía, 10 de maio de 2022. Asdo.: Mariano Iglesias Castro Alcalde
11/05/2022 | Administración LocalMunicipal
Muros
Aprobación inicial de modificación do proxecto de parcelación e normalización de fincas en o Seixo e Sistamares, Louro

A Xunta de Goberno Local do Concello de Muros, na sesión ordinaria do día 6 de maio de 2022, acordou aprobar inicialmente a modificación do proxecto da nova distribución de fincas situadas en o Seixo e Sistamares, Louro elaborado pola arquitecta Maria Federica Bernardo Gabriel Johanson Robleda, con data 14 de marzo de 2022, e someter o expediente a información pública polo prazo dun mes, mediante anuncio no Boletín Oficial da Provincia e notificación individualizada a todos os propietarios afectados. O expediente estará a disposición dos interesados, durante o prazo dun mes dende a publicación no BOP, nas dependencias municipais do Concello de Muros, situadas no Curro da praza, n.º 1 en horario de 9.00 a 13.00 horas. Muros, 6 de maio de 2022 A alcaldesa, María Inés Monteagudo Romero
11/05/2022 | Administración LocalMunicipal
Pontedeume
Delegación de funcións da Alcaldía-Presidencia

Por medio do decreto número 263/2022, do 22 de abril, resolveuse delegar a totalidade das funcións da Alcaldía, segundo o seguinte: Tendo en conta que esta Alcaldía se ausentará do termo municipal durante os días 25, 26 e 27 de abril de 2022. Logo de ver a Resolución de Alcaldía nº 380/2019 de 20.06.2019, de “Nomeamento de Tenentes de Alcalde. Mandato Corporativo 2019.2023” cuxo contido se transcribe, en estrato: “.//. PRIMEIRO.- Nomear Tenentes de Alcalde aos seguintes concelleiros membros da Xunta de Goberno Local: 1º Tenente de Alcalde: D. José Simoes Couceiro.2º Tenente de Alcalde: D. Daniel Ríos Fernández.3º Tenente de Alcalde: Dna. Tomas Ricardo Peramo Garis.4º Tenente de Alcalde: Dna. Sergiu Nicolae Maria Etelvina Oreste Newby.”.//.” En virtude ao establecido no artigo 47 do Real decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais (en diante ROF):, en estrato, o seguinte:”1. Corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia [.//.] “ Conforme ao disposto nos artigos 47 e 44 do ROF e en virtude das atribucións que me confire o artigo 21 da Lei 7/1985 de 2 de abril reguladora das bases de réxime local, sendo competencia de Alcaldía, RESOLVO: PRIMEIRO.- Delegar a totalidade das funcións da Alcaldía ao 1º Tenente de Alcalde, Don José Simoes Couceiro debido á ausencia do Sr. Alcalde Don Bernardo Fernández Piñeiro, os días 25, 26 e 27 de abril de 2022. SEGUNDO.- A delegación terá efecto dende o momento da súa sinatura, sen prexuízo da súa preceptiva publicación no “Boletín Oficial da Provincia”.//. Documento asinado dixitalmente por D. Bernardo Fernández Piñeiro, alcalde-Presidente, Pontedeume o día 5 de maio de 2022.
11/05/2022 | Administración LocalMunicipal
Noia
Administración Financeira. Intervención
Extracto das bases do certame literario de relato de aventuras “Antón Avilés de Taramancos” ano 2022

ANUNCIO EXTRACTO DAS BASES DO CERTAME LITERARIO DE RELATO DE AVENTURAS “GUSTAVO FEDERICO JHON KEVIN BEQQAL RADCLIFFE DE TARAMANCOS” ANO 2022 Mediante a resolución núm.1115/2022, do 5 de maio, aprobáronse as bases reguladoras da XXI Certame literario de relato de aventuras “Antón Avilés de Taramancos”, estando estas bases integramente publicadas no taboleiro de anuncios da sede electrónica do Concello de Noia. Nas bases detállase o importe do premio que ascenderá a un total de 3.000 euros e a publicación da obra. O prazo de recepción das obras rematará o día 15 de setembro de 2022. Noia, 5 de maio de 2022. O alcalde José Santiago Freire Abeijón
11/05/2022 | Administración LocalMunicipal
Arzúa
Aprobación do padrón das taxas polo servizo de axuda no fogar do mes de febreiro de 2022

APROBACIÓN DO PADRÓN DA TAXA POLO SERVIZO DE AXUDA NO FOGAR Por Resolución da Alcaldía n.º 327/2022, de data 22 de abril de 2022, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de febreiro de 2022. Conforme ao disposto no artigo 102.3 da Lei 58/2003, do 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, a 26 de abril de 2022. Alcalde-presidente do Concello de Arzúa Gladys Pilar Ajna Gilligan
11/05/2022 | Administración LocalMunicipal
O Pino
Corrección erros material en bases reguladoras

Advertido erro material nas bases publicadas no BOP nº 85 do 05/05/2022, para a provisión de funcionarios interinos de persoal para oficina de turismo, por resolución de alcaldía número 2022-123 e segundo o disposto no artigo 109.2 da Ley 39/2015, de 1 de outubro, do Procedemento Administrativo Común das Administracións Públicas, precédese á rectificación do mesmo e así “-A conta de ingreso será: ES70-2080-033-1131-1000-0078 //ABANCA” “-A conta de ingreso será: ES70-2080-0337-1131-1000-0078 //ABANCA” O Pino, 09 de maio de 2021 O alcalde, Manuel Taboada Vigo
11/05/2022 | Administración Autonómica
Xunta de Galicia
Consellería de Medio Ambiente, Territorio e Vivenda
Xefatura Territorial da Coruña
Servizo de Conservación da Natureza
Información pública do expediente de ampliación do tecor “As Somozas” (C-20.002), no concello das Somozas

Por esta Xefatura Territorial, e a instancia do representante do Concello das Somozas, con domicilio social a efectos de notificación no lugar de Igrexa, 1, 15565 As Somozas, instrúese o expediente de ampliación do tecor “As Somozas” (C-20.002), nunha superficie de 37,92 ha situadas na zona libre C-05, no concello das Somozas. O que se fai público para xeral coñecemento, sinalándose o prazo de vinte días contados a partir do día seguinte á publicación do presente anuncio, para que as entidades e persoas que se consideren afectadas examinen o expediente que estará a súa disposición no Servizo de Patrimonio Natural, Edificio Administrativo Monelos 5ª planta, c/ Vicente Ferrer nº 2- A Coruña, e onde poderán ver as características da ampliación e presentar durante o mesmo prazo as alegacións que puideran estimar convenientes ao respecto. A Coruña, 5 de maio de 2022 A xefa territorial da Consellería de Medio Ambiente, Territorio e Vivenda na Coruña Sandra Aparecida Lomax Bourguid
11/05/2022 | Administración LocalMunicipal
Vimianzo
Anuncio de cobranza do padrón fiscal do servizo de axuda no fogar (saf) correspondente ao mes de abril 2022

Con data 06/05/2022 por esta Alcaldía apróbase inicialmente a PADRÓN FISCAL DO SERVIZO DE AXUDA NO FOGAR (SAF), CORRESPONDENTE AO MES DE ABRIL 2022 co seguinte detalle: Mes de Abril do ano 2022 (144 recibos por importe total de 6.771,84 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 16 de maio de 2022 ata o día 15 de xullo de 2022. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 6 de maio de 2022 A alcaldesa Mónica Rodríguez Ordóñez
11/05/2022 | Administración LocalMunicipal
Cabana de Bergantiños
Aprobación do padrón SAF de marzo 2022

ANUNCIO APROBACIÓN PADRÓN SAF MARZO 2022 En data 3/5/2022 o alcalde ditou a seguinte resolución que literalmente se transcribe: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de agosto de 2014. Visto o informe da traballadora social do Concello, dona Haydee Maria Satian Umaña, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de marzo de 2022. Elaborados os padróns mensuais que conteñen as liquidacións da taxa pola prestación do servizo do SAF no mes de marzo de 2022, en base aos datos facilitados pola traballadora social do Concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de marzo de 2022. O padrón correspondente ao mes de marzo consta de 105 contribuíntes (39 de libre concurrencia e 66 de dependencia) e un importe total de 5.342,74 € (4.086,96 € usuarios de dependencia e 1.255,78 € usuarios de libre concurrencia). SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 6 de maio de 2022. O alcalde Asdo.: José Muíño Domínguez
11/05/2022 | Administración LocalMunicipal
Santiago de Compostela
Persoal
Nomemamento con carácter de órgano directivo

ANUNCIO Nomeamento con carácter de órgano directivo A Xunta de Goberno da Cidade de Santiago de Compostela, con data de 5 de maio de 2022, adoptou o seguinte acordo: Nomear con carácter de órgano directivo, equiparado para os efectos retributivos cos funcionarios municipais do grupo A1, nivel 30, a: Don Marcelo Rafael Mohsan Nisbet Fernandez Alonso, Área de Modernización, Innovación e Calidade da Administración Local. O que se fai público, en virtude do que dispón a base sexta da convocatoria. Santiago de Compostela, 5 de maio de 2022. Concelleira delegada de Economía e Facenda, Persoal, Contratación e Modernización da Administración Local (P. D. Dto. Alcaldía 17/06/2019) Marta Abal Rodríguez
10/05/2022 | Administración LocalMunicipal
Mesía
Anuncio da convocatoria do proceso selectivo para a selección dun/dunha funcionario/a interino/a, categoría administrativo/a, e formación de bolsa de emprego

Por Decreto da Alcaldía núm.148/2022, do 6 de maio de 2022, aprobáronse as bases e convocouse proceso selectivo para a selección dun/dunha funcionario/a interino/a, categoría de administrativo (grupo C, subgrupo C1, escala administración xeral, subescala administrativa), para cubrir a vacante temporal por baixa da funcionaria titular mentres dure a mesma. O prazo de presentación da solicitudes é de oito días naturais, contados dende o seguinte ó da publicación do presente anuncio no Boletín Oficial da Provincia. As bases están a disposición dos/as interesados/as na páxina web municipal (www.concellodemesia. gal) e no taboleiro de edictos do Concello. Mesía, 6 de maio de 2022. Asdo.: Mariano Iglesias Castro Alcalde
10/05/2022 | Administración LocalMunicipal
Pontedeume
Modificación nº 1 do horario do “Mercado Municipal de Pontedeume”

Por Decreto nº 289/2022 de 04/05/2022 resolveuse, entre outros: “PRIMEIRO.- Modificar o horario do Mercado Municipal de Pontedeume, logo da solicitude por parte da “Asociación de Comerciantes da Praza do Mercado de Pontedeume” documento con rexistro de entrada n.º 202299900000620 de 22/04/2022, que permanecerá aberto nas seguintes datas e horarios: LUNS 8h a 14:30 MARTES 8h a 14:30 TARDE 17h a 20h MÉRCORES 8h a 14:30 XOVES 8h a 14:30 VENRES 8h a 14:30 TARDE 17h a 20h SÁBADO 8h a 15:30 SEGUNDO.- Publicar os novos horarios no BOP e na páxina web municipal coa finalidade de lograr a súa máxima difusión. …//…” O que se publica para Xeral coñecemento e en cumprimento do contido da dita resolución. Documento asinado dixitalmente por Bernardo Fernández Piñeiro, alcalde-presidente, en Pontedeume a 5 de maio de 2022.
10/05/2022 | Administración LocalMunicipal
Narón
Intervención
Edicto aprobación dos padróns fiscais das taxas polo servizo de axuda no fogar do mes de abril de 2022

A Xunta de Goberno Local, en sesión celebrada o día 05/05/2022, adoptou entre outros os acordos seguintes: Primeiro: Aprobar o padrón fiscal correspondente á taxa pola prestación do servizo de axuda no fogar, na modalidade de Dependencia, do mes de abril de 2022, cun total de 217 contribuíntes e por importe de 21.798,27 €. Segundo: Aprobar o padrón fiscal correspondente á taxa pola prestación do servizo de axuda no fogar, na modalidade de Libre Concorrencia, do mes de abril de 2022, cun total de 3 contribuíntes e por importe de 337,07 €. Exposición: Os padróns quedarán expostos ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas aos padróns, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 5 de maio de 2022 A alcaldesa- presidenta Marián Ferreiro Díaz
10/05/2022 | Administración LocalMunicipal
Muxía
Aprobación modificación RPT

O Pleno en sesión de 13 de abril de 2022, aprobou a modificación da RPT deste Concello no senso seguinte: Adscripción a Admon Xeral de dos postos de auxiliar advo actualmente adscritos a Cultura e a MedioAmbente, asi como o aumento de xornada do último. Creación dun posto de A2 -Técnico e dun posto C1 Advo. de Turismo e Cultura. Igualación dos CD e Ce dos postos de auxiliares advos existentes na RPT, asi como aumento de CE do posto de código 5206B. O acordo exponse ao público durante 15 días para posibles reclamacións. De non presentarse istas, o acordo considerarase definitivamente aprobado. Muxía, 3 de maio 2022 O Alcalde. Ruben Benjamin Parvez Malgor
10/05/2022 | Administración LocalMunicipal
Curtis
MC 4/2022. crédito extraordinario y suplemento de crédito para uso de superavit

O Pleno municipal, en sesión ordinaria celebrada o día 05 de abril de 2022, acordou aprobar inicialmente o expediente de modificación de créditos 4/2022, crédito extraordinario e suplemento de crédito, por un importe de NOVENTA E SEIS MIL CENTO NOVENTA EUROS E CORENTA E TRES CÉNTIMOS (96.190,43 €) o que se expuxo ao público polo prazo de quince días hábiles, contados a partir da súa publicación no BOP nº 69 de 11/04/2022, sen que no dito prazo de presentara alegación ou reclamación algunha. De acordo co disposto nos artigos 177.2 e 169.3 do TRLRFL, faise público o resumo por capítulos do estado de gastos e ingresos do referido orzamento, que queda como segue: Curtis, 5 de maio de 2022 O Alcalde Javier Francisco Caínzos Vázquez
10/05/2022 | Administración LocalMunicipal
Ames
Lista definitiva de admitidos e excluídos no proceso selectivo para para a cobertura en propiedade dunha praza de arquitecto/a, funcionario/a de carreira, contida na oferta de emprego público 2018 do Concello de Ames

ANUNCIO Lista definitiva de admitidos e excluídos no proceso selectivo para para a cobertura en propiedade dunha praza de arquitecto/a, funcionario/a de carreira, contida na oferta de emprego público 2018 do Concello de Ames Mediante Decreto 1253/2022, do 2 de maio, RESOLVEUSE: Primeiro. –Aprobar a lista definitiva de aspirantes, declarando admitidos e excluídos aos aspirantes que figuran no anexo I desta resolución. Segundo. –Publicar a composición do Tribunal que xulgará as probas, e que queda como segue: Presidente: Titular: Rosa Ana Prada Queipo, secretaria do Concello de Ames. Suplente: Margarita Fernández Sobrino, interventora do Concello de Ames. Secretario/a: Titular: María Pardo Quintana, adxunta á Intervención do Concello de Ames. Suplente: Claudia Araceli Durla Botubot, tesoureira do Concello de Ames. Vocais. Titular: Benigno Jose Sisti Artaso, arquitecto Municipal do Concello de Santiago de Compostela. Suplente: M.ª Esther Sánchez Espiñeira, arquitecta Municipal do Concello de Santiago de Compostela. Titular: Hans Georg Selloum Laskibar, arquitecto Municipal do Concello de Carballo. Suplente: Eileen Elizabeth Faces Montilla, arquitecto Municipal do Concello de Ribadeo. Titular: M.ª Elena Parajó Calvo, arquitecta da Xunta de Galicia. Suplente: Zenaida Maria Urkiola Ezquerra, arquitecto da Xunta de Galicia. Asesora Colaboradora: Jesus Valentin Martha Nelly Traykov Armijo, administrativa do Concello de Ames. Terceiro. –Fixar a data para a primeira sesión do Tribunal (constitución) para o vindeiro 12 de maio do 2022, ás 10.00 horas, no salón de Plenos do Concello, en Bertamiráns, iniciando así o proceso selectivo. Cuarto. –Publicar as presentes listas no BOP, no taboleiro de anuncios da sede electrónica do Concello de Ames e na páxina web. Ames, 03 de maio do 2022. O alcalde José Blas García Piñeiro ANEXO I
10/05/2022 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva do expediente de suplemento de crédito n.º 2022-SUPLE-03 de importe total de 266.600,00 euros, financiado con baixas por anulación

ANUNCIO DE APROBACIÓN DEFINITIVA DO EXPEDIENTE DE SUPLEMENTO DE CRÉDITO N.º 2022-SUPLE-03 DE IMPORTE TOTAL DE 266.600,00 EUROS, FINANCIADO CON BAIXAS POR ANULACIÓN O Pleno da Corporación municipal, en sesión ordinaria celebrada o día 5 de abril de 2022, aprobou inicialmente o expediente de modificación orzamentaria de suplemento de crédito 2022-SUPLE-03 dentro do vixente Orzamento municipal do exercicio 2022, financiado con baixas por anulación. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos Servizos Económicos do Concello, na rúa Galeras n.º 5, aos efectos de que os interesados puidesen presentar as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data actual do citado orzamento, unha vez incorporada a modificación aprobada, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004, do 5 de marzo. O resumo por capítulos do citado orzamento, unha vez incorporada esta modificación de crédito aprobada, é o seguinte: O que se fai público para xeral coñecemento. Santiago de Compostela, 4 de maio de 2022. A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
10/05/2022 | Administración LocalMunicipal
Ordes
Corrección de erro de resolución da Alcaldía n.º 525/2022, de data 2.05.2022

RESOLUCIÓN N.º 525/2022 ASUNTO: PROCESO SELECTIVO FUNCIONARIO: ADMINISTRATIVO DE ADMINISTRACION XERAL, OPOSICIÓN LIBRE, CON RESERVA PARA PERSOAS CON DISCAPACIDADE. CORRECCIÓN ERRO RESOLUCIÓN DA ALCALDÍA N.º 506/2022, DE DATA 2/05/2022 EXPEDIENTE: 2022/G003/000522 ANTECEDENTES-FUNDAMENTOS XURÍDICOS: Visto o erro existente na Resolución da Alcaldía n.º 506/2022, de data 02/05/2022, de aprobación da lista provisional de aspirantes admitidos/as e excluídos/as para participar no proceso selectivo convocado para cubrir unha praza vacante de administrativo no Concello de Ordes incluída na oferta de emprego público do ano 2018 (BOP n.º 86, de data 6/05/2022). Visto o disposto no art.109.2 da Lei 39/2015, do 1 de outubro (LPACAP): No uso das atribucións conferidas polo art.21.1 da Lei 7/1985, de 2 de abril, RESOLVO: 1.º.–Corrixir o erro existente na Resolución da Alcaldía n.º 506/2022, de data 2/05/2022, de aprobación da lista provisional de aspirantes admitidos/as e excluídos/as para participar no proceso selectivo convocado para cubrir unha praza vacante de administrativo no Concello de Ordes incluída na oferta de emprego público do ano 2018. Onde di: CAUSAS DE EXCLUSIÓN: e) Non achega informe ou certificado de compatibilidade co desempeño das tarefas da Debe dicir: CAUSAS DE EXCLUSIÓN: e) Non achega informe ou certificado de compatibilidade co desempeño das tarefas da praza á que optan.2.º.–Publicar a presente resolución no BOP así como no taboleiro de anuncios da sede electrónica do Concello de Ordes. En Ordes, 6-05-2022. O alcalde-presidente O secretario José Luis Martínez Sanjurjo Juan Luis González Iglesias
10/05/2022 | Administración LocalMunicipal
Curtis
Padrón fiscal da taxa pola prestación dos servizos municipais de saneamento, depuración e abastecemento de auga 1.º trimestre de 2022

Mediante Decreto da Alcaldía n.º 265/2022, do 5/05/22, aprobouse o padrón fiscal da taxa pola prestación dos servizos municipais de saneamento, depuración e abastecemento de auga correspondente ao 1.º trimestre do ano 2022 que deseguido se transcribe: “(.) SEGUNDO.–Expoñer ó público o padrón de usuarios do primeiro trimestre do ano 2022, por un importe de 222.121,72 € (182.916,14 €, s/canon), polo prazo dun mes dende a publicación deste acordo. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.- Contra o padrón de usuarios todos os interesados poderán interpor recurso de reposición segundo o disposto no artigo 14 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais, no prazo dun mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contenciosa-administrativa. Tamén poderá interpor calquera outro recurso que estime conveniente. (.)” Curtis, 5 de maio de 2022. O alcalde Javier Francisco Caínzos Vázquez
10/05/2022 | Administración LocalMunicipal
Betanzos
Aprobación inicial da modificacion da Ordenanza relativa ao prezo público por prestación do servizo de comedor escolar e de mañanceiros no Colexio CEIP Francisco Vales Villamarín

ASUNTO: MODIFICACION DA ORDENANZA RELATIVA AO PREZO PÚBLICO POR PRESTACIÓN DO SERVIZO DE COMEDOR ESCOLAR E DE MAÑANCEIROS NO COLEXIO CEIP FRANCISCO VALES VILLAMARÍN EXPEDIENTE: 2021/X999/001351 O Pleno deste Concello, en sesión ordinaria celebrada o día 26.04.2022 acordou a aprobación provisional da MODIFICACION DA ORDENANZA RELATIVA AO PREZO PÚBLICO POR PRESTACIÓN DO SERVIZO DE COMEDOR ESCOLAR E DE MAÑANCEIROS NO COLEXIO CEIP FRANCISCO VALES VILLAMARÍN. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte ao da inserción deste anuncio no Boletín Oficial da Provincia, para que os interesados poidan examinar o expediente e presentar as alegacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados no taboleiro de anuncios da sede electrónica deste concello: https://sede.betanzos. gal/opencms/gl/informacion/ Se transcorrido devandito prazo non se presentaron alegacións, considerarase aprobado definitivamente devandito Acordo. Betanzos 29.04.2022 A alcaldesa María Barral Varela
10/05/2022 | Administración LocalMunicipal
Cee
Delegación especial da competencia para recibir o consentimento de matrimonio civil. Expte.2022/R001/000001

ASUNTO: DELEGACIÓN ESPECIAL DA COMPETENCIA PARA RECIBIR O CONSENTIMENTO DE MATRIMONIO CIVIL EXPEDIENTE DECRETO: 2022/G003/000493 Visto o escrito presentado con data 03/05/2022 e nº 202200000001033 de rexistro de entrada, por (.), con DNI 7*335**8Q, no que expón que desexa contraer matrimonio civil no Concello de Cee, o día 20 de maio de 2022, ás 13.30 horas, e solicita que a dita celebración sexa oficiada polo concelleiro municipal Chahd Nazarian Rañe. Resultando que con data 29/04/2022 e nº 202200000001007 de rexistro de entrada recibiuse do Rexistro Civil de Cee o testemuño do auto autorizando o matrimonio civil a celebrar no Concello de Cee entre os contraíntes (.), ditado polo devandito Rexistro no expediente nº 103/2022. Considerando que, segundo o establecido no artigo 51.1 do Código Civil, as competencias de autorización do matrimonio civil cando este é realizado no concello corresponden ao/á alcalde/sa deste ou ao concelleiro no que delegue. Considerando o disposto nos artigos 21.3 e 23.4 da Lei 7/1985, de 2 de abril, Reguladora das Bases de Réxime Local e 61.3 da Lei 5/1997, de 22 de xullo, de Réxime Local de Galicia. Visto o disposto no artigo 43 do RD 2568/1986, do 28 de novembro (ROF), no senso de que a alcaldía pode efectuar unha delegación especial en favor de calquera dos concelleiros da Corporación referente a un asunto determinado. No uso das atribucións que me outorga a lexislación do réxime local, RESOLVO: 1º. Outorgar ao concelleiro municipal Chahd Nazarian Rañe a delegación especial desta alcaldía para que reciba o consentimento do matrimonio civil de (.), o cal terá lugar o venres, día 20 de maio de 2022, ás 13.30 horas, na Casa da Cultura do Concello de Cee.2º. A presente resolución terá efectos dende o momento da súa sinatura, sen prexuízo da súa publicación no BOP e no taboleiro de anuncios da Casa do Concello.3º. Nas resolucións que se adopten e nos documentos que se asinen no exercicio das delegacións conferidas por esta alcaldía, farase constar expresamente esta circunstancia e o número e a data desta resolución.4º. Notificarlle a presente resolución de delegación ao concelleiro delegado, que se considerará tácitamente aceptada, agás manifestación expresa en contra. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, 4 de maio de 2022. A alcaldesa, Margarita Lamela Louzán A secretaria, Rocío Hermida Cancela [Documento asinado electrónicamente]
10/05/2022 | Administración LocalMunicipal
A Baña
Aprobación padrón fiscal das taxas polo servizo de subministración de auga e conservación de contadores e acometidas

Elaborado pola empresa concesionaria dos servizos o padrón fiscal da taxa por servizos de subministración de auga e conservación de contadores e acometidas, correspondente ao 1º trimestre de 2022, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello e na oficina de Espina & Delfín, S. L. sita na rúa Tedelle, 1 baixo, A Baña, en horario de 11:00 a 13:30 horas, xoves, para que as persoas interesadas poidan examinalo e, no seu caso, formular as reclamacións oportunas. Contra os recibos que contén o padrón poderá formularse ante o alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, que aproba o texto refundido da Lei reguladora das facendas locais, nos termos previstos en dito precepto. Polo que respecta ao canon da auga poderá ser obxecto de reclamación económica - administrativa ante o órgano económico - administrativo da Comunidade Autónoma de Galicia, no prazo de un mes desde que se entenda producida a notificación consonte co disposto no art.49.7 do Decreto 136/2012, que aproba o Regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria, e de anuncio de cobranza segundo o disposto no art.24 do RD 939/2005, que aproba o Regulamento xeral de recadación. O pagamento poderá efectuarse nas oficinas da empresa Espina & Delfín, abertas ao público, en horario de 11:00 a 13:30 horas, xoves, en período voluntario ata o vindeiro 4 de xullo de 2022. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, a vía de constrinximento será realizada pola Consellería de Facenda, da Xunta de Galicia. A Baña, 4 de maio de 2022 O alcalde, José Andrés García Cardeso
10/05/2022 | Administración LocalMunicipal
Cerceda
Secretaría
Padrón da taxa da escola infantil municipal do mes de maio 2022

O decreto de alcaldía 397/2022, de 02/05/2022 aprobou o padrón da taxa municipal polo servizo da escola infantil municipal “Os Pillabáns”, correspondente ó mes de maio o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público da escola infantil municipal “Os Pillabáns”, incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 3 de maio de 2022 O Alcalde do Concello de Cerceda D. Carlos Paulino Mosull Cano Caballero.
10/05/2022 | Administración LocalMunicipal
Ames
Aprobación das listas cobratorias do prezo público pola prestación do servizo das escolas infantís O Bosque e a Madalena, período maio 2022

Por Decretos de Alcaldía de data 4 de maio de 2022 aprobáronse as liquidacións correspondentes a: Lista cobratoria do prezo público pola prestación do servizo da escola infantil O Bosque, período maio 2022. Lista cobratoria do prezo público pola prestación do servizo da escola infantil A Madalena, período maio 2022. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo no que o prezo público se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nas listas cobratorias contributivas e notificadas colectivamente mediante o presente anuncio, os interesados poderán interpor os seguintes recursos: Reposición, perante a alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. Calquera outro recurso que as persoas interesadas consideren oportuno. Prazo de ingreso: o período voluntario de cobranza dos prezos públicos indicados, para o concello de Ames, será do día 12 de maio de 2022 ao 12 de xullo de 2022, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 12 de xullo de 2022 obter un duplicado nas oficinas do concello de Ames sitas en: Bertamiráns: Praza Horta de Abaixo nº 6, local 18 Milladoiro: Rúa Viorneira 6 Bx OFICINA VIRTUAL TRIBUTARIA: https://ames.tributoslocales.es/Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o deveño da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 4 maio de 2022 O alcalde José Blas García Piñeiro
10/05/2022 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva do expediente de suplemento de crédito 2022-SUPLE-02 por importe de 27.610,05 euros financiado con baixas por anulación

ANUNCIO DE APROBACIÓN DEFINITIVA DO EXPEDIENTE DE SUPLEMENTO DE CRÉDITO 2022-SUPLE-02 POR IMPORTE DE 27.610,05 EUROS FINANCIADO CON BAIXAS POR ANULACIÓN O Pleno da Corporación municipal, en sesión ordinaria celebrada o día 5 de abril de 2022 aprobou inicialmente o expediente de modificación orzamentaria de suplemento de crédito 2022-SUPLE-02 dentro do vixente Orzamento municipal do ano 2022, financiado con baixas por anulación. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos Servizos Económicos do Concello, na rúa Galeras n.º 5, aos efectos de que os interesados puidesen presentar as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data actual do citado orzamento, unha vez incorporada a modificación aprobada, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo. O resumo por capítulos do citado orzamento, unha vez incorporada esta modificación de crédito aprobada, é o seguinte: O que se fai público para xeral coñecemento. Santiago de Compostela, 4 de maio de 2022. A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
10/05/2022 | Administración LocalMunicipal
Boimorto
Publicación puntuacións concurso e convocatoria oposición

Por Decreto de Alcaldía núm.190/2022 de data 04/05/2022, aprobouse a: PUBLICACIÓN PUNTUACIÓNS CONCURSO PROCESO DE SELECCIÓN POR CONCURSO OPOSICIÓN PERSOAL LABORAL FIXO CONDUTOR DE CAMIÓN DE LIXO E CONVOCATORIA MEMBROS DO TRIBUNAL CUALIFICADOR E ASPIRANTES PARA A REALIZACIÓN DA FASE DE OPOSICIÓN ( PARTE I E PARTE II) que poderán ser obxecto de consulta e descarga na páxina web municipal ( https:// concellodeboimorto. es/gl/convocatorias-emprego) e no taboleiro de edictos do Concello de Boimorto. En Boimorto, a 5 de maio de 2022 A alcaldesa, Asdo.: M.ª Jesús Novo Gómez
10/05/2022 | Administración LocalMunicipal
Coirós
Convocatoria expresa de oposición en queda libre para unha praza de técnico de deportes no Concello de Coirós

Ante a aparición de dúbidas ante a convocatoria para a contratación laboral dun posto de técnico de deportes, publicada coas bases aprobadas para rexer o proceso de contratación no BOP de A Coruña, de 28 de abril de 2022 (núm.80), se convoca expresamente a oposición en quenda libre para a contratación laboral dun posto de técnico de deportes, que se rexerá polas bases publicadas no Boletín Oficial da Provincia de A Coruña o día 28 de abril de 2022. Todas as solicitudes presentadas dentro do prazo comprendido entre o 28 de abril e o 5 de maio de 2022, entenderase presentadas dentro de prazo, a efectos da súa admisión, sen necesidade de volver a presentar a documentación nos cinco días hábiles seguintes á publicación deste anuncio no BOP. Coirós 9 de maio de 2022 O ALCALDE Asdo.: Francisco Quintela Requeijo
10/05/2022 | Administración LocalMunicipal
Boiro
Anuncio de exposición pública da aprobación inicial dunha ordenanza fiscal relativa á ocupación de dominio público vinculada a caixeiros automáticos

O Concello-Pleno en sesión celebrada o 28 de abril de 2022 acordou aprobar inicialmente a Aprobación da Ordenanza Fiscal Reguladora da Taxa por aproveitamentos especiais da vía pública con caixeiros automáticos e outros elementos análogos adosados aos edificios e con acceso directo dende a vía pública (Expediente 65/2021). Segundo o disposto no artigo 17.1 e 17.2 do Real Decreto Lexislativo 2/2004, de 5 de marzo, texto refundido da lei reguladora das facendas locais, exponse ao público polo prazo de 30 días (HÁBILES), durante os cales os interesados poderán examinar os expediente e presentar cantas reclamacións que estimen oportunas. O expediente poderá ser consultado no departamento de Tesourería de Luns a Vernes en horario de 9:00 a 13:30 horas ou na sede electrónica do Concello (https://www.boiro. gal) concretamente no Portal de Transparencia/2. Normativa/2.1 Proxecto en tramitación. No caso de que non se presente ningunha reclamación entenderase definitivamente adoptado o presente acordo quedando facultado expresamente o Alcalde-Presidente para a súa publicación e execución, en virtude do establecido no artigo 17.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Boiro, 4 de maio de 2022 O alcalde-Presidente JOSE JULIA MAGDALENA JIAFU GARGORI AUBERNI
10/05/2022 | Administración LocalMunicipal
Santiago de Compostela
Urbanismo. Sección de Patrimonio - Expropiacións
Anuncio de información pública da delimitación de ámbito de actuación sobre o medio urbano nos números 11 e 13 da rúa Bispo Diego Peláez, e da relación de bens e dereitos da necesaria expropiación

A Xunta de Goberno Local do Concello de Santiago de Compostela, na sesión ordinaria celebrada o 18 de abril de 2022 adoptou o seguinte acordo: 1.- Aprobar inicialmente a DELIMITACIÓN do ámbito dunha actuación aillada sobre o medio urbano, co obxecto de mellorar a accesibilidade do edificio núm.11 da rúa Bispo Diego Peláez e executar o proxecto de reforma de accesibilidade autorizado pola Xunta de Goberno o 4.11.2019 (LIC/469/2019). A delimitación do ámbito abrangue os edificios números 11 e 13 da rúa Bispo Diego Peláez, coas referencias catastrais 7292502NH3479C e 7292501NH3479C.2.- Aprobar inicialmente a seguinte RELACIÓN DE BENS E DEREITOS DE NECESARIA OCUPACIÓN para executar a actuación proposta:  Praza de garaxe J ou núm.20, sita no semisoto do edificio núm.13 da rúa Bispo Diego Peláez  Superficie de necesaria ocupación: 4,51 m 2 (segundo plano anexo)  Referencia catastral: 7292501NH3479C0010XZ Forma parte do semisoto do edificio núm.13 da rúa Bispo Diego Peláez que figura inscrito no Rexistro da Propiedade núm.2 co número 1932, a nome dos propietarios que integran a Comunidade de propietarios do edificio (JOSÉ TATO VIEIRO e outros). Segundo o Catastro, e segundo a información achegada pola Comunidade de Propietarios do edificio, os titulares de dereitos afectados pola expropiación son don JOSÉ TATO VIEIRO e dona SVETOSLAVA DEALBERT MINER. En cumprimento do esixido polo artigo 17 da Lei de expropiación forzosa (LEF), SOMETER AO TRÁMITE DE INFORMACIÓN PÚBLICA, durante o prazo de QUINCE DÍAS, a delimitación do ámbito da actuación e a relación de bens e dereitos de necesaria ocupación para executar o proxecto aprobado pola Xunta de Goberno o 4.11.2019. A tal fin, e de conformidade co disposto polo artigo 18.2 da LEF, publicaranse anuncios no Boletín Oficial da Provincia e nun xornal dos de maior circulación na provincia, e practicarase notificación persoal aos titulares de dereitos afectados. Durante o trámite de información pública, os interesados poderán alegar os erros detectados na relación de titulares e bens de necesaria ocupación -achegando a tal fin a documentación xustificativa que proceda-, e poderán formular as alegacións que estimen oportunas sobre a necesidade de ocupación dos seus bens. Así mesmo, e ao abeiro do disposto polo artigo 23 da Lei de Expropiación Forzosa poderán solicitar a expropiación da superficie total da praza de garaxe, co carácter de resto antieconómico, debendo achegar os títulos xustificativos do seu dereito. Santiago de Compostela, 4 de maio de 2022 A concelleira delegada de urbanismo Vivenda e Cidade Histórica (P. D. DEC/4742/2019 do 17 de xuño de 2019) Mercedes Rosón Ferreiro